התמחויות

ניתןלקנות לכל כישרון התמחות בתחום צר של כישרון זה, למשל לחימה בצורת זאב עבור קרב מגע, חמיקה מהתקפות פנים אל פנים עבור חמיקה או הכרת רוחות אוויר עבור קוסמולוגיה. ההתמחות באה בצורה של נקודות נוספות שתקפות רק לתחום התמחות זה. זה מציב את מקסימום הכישרון האנושי בעשר, חמש עבור הכישרון הכולל וחמש עבור ההתמחות הצרה. בונוס מולד הירח של גארו נותן את שלושת הנקודות הראשונות של הכישרונות הרלוונטיים, לא ניתן להשקיע את בונוס זה בהתמחויות.

ניתן להשתמש רק בהתמחות אחת לכל בדיקה, דמות עם התמחויות חופפות לבדיקה רלוונטית צריכה להחליט באיזה מהתמחויות להשתמש ולא יכולה להוסיף את כולן.

כל קניה של רמת התמחות ברמה 4 או 5 צריכה אישור מנחים והרבה משחק דמות או רקע מתאים. יש לזכור שדמות עם 5 בכישרון ועוד 5 בהתמחות היא עילוי בתחום הזה ברמה עולמית. לכן המנחים הולכים להקשות על אנשים לקחת 4 ו5 רמות בכישרון ובהתמחות שלו.

ניתן לקנות רק עד 5 נקודות התמחות לכל התמחות.

כמו כל השקעת XP אחרת התמחויות ניתנות באישור מנחים בלבד על בסיס סיפור הדמות וההתרחשויות במשחק.

עלות התמחויות בדיוק כמו כישרונות מבחינת יצירת דמות או XP.

לא ניתן לקחת התמחות מעל הרמה השל היכולת הראשית.

איך עובדות ההתמחויות? 'מעשן סמים קלים' הוא תאורג' צעיר מטיס משבט האוקטנה, בזמן יצירת הדמות הוא מקבל את הדירוגים הבאים: 3 נקודות לקוסמולוגיה, 3 נקודות לטקסים (מולד ירח), עוד שלוש נקודות לחלוקה בין- מודעות, קוסמולוגיה, רפואה (שבט) ועוד שלוש נקודות בהכרת תרבות הגארו, הכרת העולם העל טבעי, קוסמולוגיה, טקסים (מולד ירח). לצורך הדוגמא נגיד ו'מעשן סמים קלים' למד מעט על קוסמולוגיה כללית אבל התמקד בחקר רוחות תולע. הוא צעיר ולא מנוסה ולכן לא יקבל נקודות נוספות מקוסמולוגיה מעבר ל- 3 שמקבלים שמאנים בתור כישרון טבעי לתחום. בנוסף יש לו עוד התמחות של 3 נקודות ברוחות תולע. המשמעות היא ש'מעשן סמים קלים' מבין הרבה מאוד ברוחות תולע. בעוד שתאורג' אחר, בעל דירוג של 4 בקוסמולוגיה אבל רק נקודה אחת של התמחות ברוחות תולע יבין יותר בכלליות על רוחות אבל פחות ממעשן סמים קלים לגבי רוחות תולע. הידע שלו לא ישתווה לרמת המומחיות של 'מעשן סמים קלים' ברוחות האלה. הדבר בא לידי ביטוי בכמות המידע אותו הוא יכול לקבל מהמנחה במקרה של פגישה ברוח תולע.

קרב: 'נקמתה של גאיה' הוא לוחם אדום טפרים שגדל כל חייו כזאב ומרגיש כאילו נכפתה עליו הצורה אנושית. בזמן קרב הוא יעדיף להלחם בצורת זאב או היספו ולא להשתמש בכלי נשק. הדירוג שלו הוא 4 בלחימת קרב מגע ועוד 4 נקודות התמחות בלחימה בצורות היספו\זאב (סה"כ 8 נקודות), זה דירוג ההתקפה שלו. היה ו'נקמתה של גאיה' ילחם בצורת הקרינוס הוא יקבל רק את 4 נקודות הלחימה שלו, אבל לא את ההתמחות. מולו עומד 'רץ על גגות', לוחם הולך זכוכית שהתמחה כל חייו בלחימה והתחמקות בצורת גלאברו. דירוג החמיקה שלו הוא 5 והתמחות החמיקה בגלאברו היא 3. כאשר 'נקמתה של גאיה' יתקוף אותו דירוג ההגנה שלו יהיה 8, שכן הוא בצורת גלאברו. היה והוא ישתנה לקרינוס דירוג ההגנה שלו יהיה רק 5, שכן הוא לא מומחה בצורה הנ"ל ופחות רגיל ליציבה השונה והשינוי בגודל.

על מנת להעלות נקודה לרמה 4 או 5, יש לקנות מספר התמחויות השווה למספר הדרגה הקודמת. לדוגמא "ניבי פלדה" רוצה להעלות עשבונאות מדרגה 3 ל4, הוא יצטרך לקנות שלוש התמחויות בעשבונאות ורק אז לקנות את הדרגה הרביעית.

יצירה: הכישרון "אומנויות היצירה" הוא כשרון רחב מאוד שמכסה את כלל יצירות בני האדם, מחרב ועד לטנק, לבית או פיסול וכתיבת שירה. ההתמחות ביצירה קובעת מה הדמות יודעת לעשות. בעוד שכל מי שיש לו קצת כישרון יכול לבנות צריף עץ, רק בנאי מומחה יוכל לבנות בנין שיצליח לעמוד רוחות עזות. בנוסף, ההתמחות קובעת מה הדמות מסוגלת לעשות. דמות ללא התמחות ביצירת קלייבים לא תכיר את אומנות יצירת הקלייב, ומנגד נפח מומחה שהתמחה כל חייו ביצירת קלייבים לא יכול לכתוב שיר שיפייס רוח כועסת.

אומנויות יצירה Crafts

תוספת לכל פעולה שקשורה באומנות, מלאכת יד, וכל דרך אחרת של הבעה אומנותית.

1. התאמת חפצים לרוחות (פטישים): זיהוי הרוח שבתוך פטיש על פי החפץ או הבנה איזה חפץ נדרש ליצירת פטיש.

2. כלי נשק חמים

3. כלי נשק קרים

4. קשתות

5. פיסול

6. ציור

7. בישול

8. יצירת כלי נגינה

9. בנייה

10. עבודת עץ

11. צורפות

12. נפחות

13. בורסקאות (עיבוד עור)

14. מוזיקה

אמפטיה Empathy

תוספת לכוחות הקשורים להבנה והשפעה על אנשים.

1. זיהוי שקרים

2. זיהוי רגשות: זיהוי המצב הרגשי של מישהו

3. מניעים: הבנת המניעים של אנשים.

אתלטיקה Athletics

יכולות פיזיות ספורטיביות.

1. ריצה

2. קפיצה

3. שחייה

4. כושר גופני

5. הרמת משקל

6. זריקה (כספורט - דיסקוס, הטלת כידון וכו' - עוזר להגיע למרחק רב יותר)

גניבה Larceny (Security)

גניבה, פריצה, כיוס, זיהוי ועקיפת מערכות אזעקה.

1. כיוס

2. פריצת מנעולים

3. מערכות אזעקה

דחף חייתי Primal Urge

קשר לצד החייתי. כולל עיקוב ע"י ריח. אינסטינקטים חייתיים. פעולה כלהקה.

1. הישרדות באקלים הביתי של הדמות: מחליף הישרדות או מתווסף להישרדות.

2. התנהגות זאבית: כל מה שקשור בלהבין זאבים רגילים או להתנהג כמו זאב רגיל. תקשורת עם זאבים.

3. לוחמה בצורות היספו ולופוס: מחליף קרב מגע בצורות אלו.

4. חוש הריח: עוזר להריח דברים.

5. צייד: הערכה של טרף, טקטיקות צייד, חישובי עלות\תועלת.

דריכות Alertness

תוספת ליכולות זיהוי והגנה.

1. זיהוי מארבים.

2. עיניים בגב.

3. זיהוי מלכודות

הבנת בעלי חיים Animal Ken

הבנת בעלי חיים. חיות (למעט זאבים) נוטות לחשוש מגארו. חיות ישמרו מרחק או ינסו לברוח או להילחם במידת הצורך בגארו המתקרב עליהן אם דירוג הזעם של הדמות גבוה מדירוג הכריזמה + הבנת בעלי חיים.

1. חתולים

2. אוכלי עשב

3. החי של הסוואנה האפריקאית

4. בעלי חיים ימיים

5. טורפים גדולים יבשתיים

6. חיות משק

7. אילוף

הונאה Subterfuge

תוספת ליכולות הדורשות תחמנות, חשאיות, הטעיה ורמאות.

1. שקרים

2. התחזות

3. זיוף רגשות

4. יחסי ציבור

5. פוליטיקה

הישרדות Survival

הישרדות בסביבה פראית; כולל מעקב אחר סימנים, ריחות וכדומה.

1. ארקטי

2. מדבר

3. ג'ונגלים

4. יערות

5. ים

6. ביצות

7. גששות

הכרת העולם העל טבעי Occult

הבנה וידע על העולם העל טבעי.

1. זיהוי סוגי קסם: עוזר להבדיל בין סוגי קסם באופן כללי אבל בלי מידע פרטני על הסוגים עצמם.

2. ידע ערפדים: סוגים, כוחות, ארגונים, ותרבות של ערפדים.

3. ידע קוסמים: סוגים, כוחות, ארגונים, ותרבות של קוסמים.

4. ידע פיות: סוגים, כוחות, ארגונים, ותרבות של פיות.

5. ידע משני צורה: סוגים, כוחות, ארגונים, ותרבות של גזעי משני הצורה שאינם גארו.

6. ציידים: סוגים, כוחות, ארגונים, ותרבות של ציידים אנושיים.

7. פומורי: סוגים, כוחות, ארגונים, ותרבות של פומורי, כן יש כזאת.

הכרת ערים Streetwise

הבנה וידע של הסביבה העירונית ובעיקר העולם התחתון של החברה האנושית.

1. ניווט עירוני: איפה יש פנייה שמאלה ואיפה ניתן למצוא חניה.

2. עולם תחתון: כנופיות רחוב, ארגוני פשע, סחורה גנובה, סמים

3. השגת דברים: כרטיסים למופע, כניסה למועדון, סמים, נשק, מכוניות גנובות,

הפחדה Intimidation

תוספת ליכולות הקשורות להפחדת אחרים. יכולת זאת משמשת גם לקרבות מבטים בין שני גארו.

1. עינויים

2. מראה מפחיד: להפחיד מישהו באופן מיידי לזמן הקרוב.

3. איומים עתידיים: לאיים על מישהו בקשר לדברים שיקרו בעתיד.

התחבאות Stealth

התחבאות, העלמת עקבות.

1. ללא סימנים: הדמות טובה בלהעלים סימנים ועקבות לפעילות שלה.

2. סביבה עירונית

3. סביבה טבעית

חבלה Explosives

הכנת ופירוק פצצות.

1. עיצוב פצצות

2. מנגנוני הפעלה

3. הורדת מבנים

חוק ובירוקרטיה Law

היכרות עם החוקים הרשמיים של העולם האנושי.

1. חוק ישראלי

2. חוק בין לאומי

3. מקרקעין

4. חוק צבאי

חידות Enigmas

היכולת להבין את מה שמטבעו איננו מובן.

1. חידות לוגיות

2. קודים - קידוד ופיצוח

3. אומברה עמוקה

חמיקה Dodge

הימנעות והגנה ממפגעים פיזיים.

1. צורות היספו ולופוס

2. צורות הומיד וגלאברו

3. קרינוס

חקירה Investigation

היכרות עם נהלי חקירה וזיהוי פלילי.

1. זיהוי פלילי - פירוש זירת פשע

2. מציאת מידע

3. חיפוש - לדעת איפה לחפש

טכנולוגיה אנושית Technology

טיפול בכל מה שקשור בטכנולוגיה אנושית מודרנית.

1. אלקטרוניקה

2. מכאניקה

3. חשמלאות

4. הנדסת מערכות מים: החל מאינסטלציה ביתית ועד למוביל הארצי.

5. מנעולים.

6. כלי נשק חמים - הבנה, הרכבה וטיפול, לא מחליף את היכולת "נשק חם".

טקסים Rituals

יכולת לבצע טקסים וגם מספר טקסים מוכרים בעת יצירת הדמות (שווה לרמת היכולת). יכולת לנתח ולהבין טקסים. רשימת הטקסים

1. טקסי עונש

2. טקסי קיירן

3. פטישים: קשירה של פטיש לגארו, עיצוב הפטיש אחרי שנקשרה הרוח עליו.

4. טקסי טיהור

5. טקסי גילוי

6. טקסי זימון

ידע אקדמי Academics

ידע בתחומי מדעים לא מדויקים. היסטוריה, פילוסופיה, אנתרופולוגיה...

1. היסטוריה עתיקה

2. היסטוריה של האלף האחרון

3. ארכיאולוגיה

4. תיאולוגיה

5. ספרות

6. תרבויות המזרח הרחוק

7. תרבות מערבית

8. אפריקה

כלכלה Finance

הבנת שוק ההון והמסחר

1. שוק הנדל"ן

2. ניירות ערך

3. בנקאות

4. ניהול עסקים קטנים

5. ראיית חשבון

6. ניהול מערכות של מדינה: ניהול מערכת רפואה, ניהול משק מזון, ניהול מדיניות מס

מדיטציה Meditation

ריכוז, מודעות עצמית,

1. שליטה בפעילות הגוף: שליטה מודעת בביולוגיה של הגוף.

2. ריכוז מחשבה

3. ריקון מחשבה

4. התחברות לגאיה: קשור להבנה ולהתמצאות, לא רלוונטי למדיטציה לצרכי חידוש נוסיס (חידוש נוסיס הוא 6 שעות פחות רמת המדיטציה ללא התמחות)

מדעים מדויקים Science

הבנה של מדע אנושי מודרני.

1. מתמטיקה

2. פיזיקה

3. כימיה

4. ביולוגיה

5. אווירונאוטיקה

6. ביוכימיה

מודעות Awareness

יכולת לחוש ולזהות דברים על טבעיים. ניתן בעזרת מודעות לזהות יצורים על טבעיים שאינם מוסתרים ע"י כוחות הסתרה מיוחדים. חשוב לזכור - צריך את הידע המתאים בשביל להבין את מה שמזהים. בלי הידע מקבלים רק תשובות מעורפלות.

1. פעילות רוחות: זיהוי פעילות של רוחות אומבראליות ורוחות רפאים בסביבת הדמות.

2. השפעות על טבעיות: הבחנה בדברים על טבעיים שקורים בסביבת הדמות, למשל הפעלה של כוחות קסומים.

3. חפצים: זיהוי חפצים על טבעיים כגון פטישים.

4. מודעות עצמית: הבחנה של הדמות בדברים על טבעיים שקורים לה עצמה.

מחשבים Computer

שימוש במחשב ותוספת ליכולות הקשורות לרוחות של מחשבים.

1. אבטחת מידע

2. אינטרנט

3. הגנה ופריצה

4. חיפוש מידע

נהיגה Drive

נהיגה בכלי רכב ממונעים.

1. מכוניות

2. משאיות

3. אופנועים

4. אופנוע

נימוסים והליכות Etiquette

הבנת חוקי הנימוס המקובלים בתרבות מסוימת.

1. אצולה אירופאית

2. עולם העסקים

3. חצרות חסידיות

4. המאפיה האיטלקית

5. יפן

6. סין

7.  החברה החילונית בישראל: כמה לרשום בצ'ק בחתונה של חבר טוב שלך מהתיכון שכבר לא ראית 15 שנה שמתחתן עם בחורה עשירה?

נשקי הטלה

1. סכינים ונשקים קטנים אחרים

2. חניתות הטלה

3. קלע

4. יידוי

נשק חם Firearms

שימוש בנשק חם.

1. אקדחים

2. רובי סער

3. מקלעים

4. נשקים כבדים

5. רובי צלפים

6. רובי צייד.

נשק קר Melee

שימוש בנשקים קרים.

1.לחימה בחרב

2. לחימה בשתי חרבות

3. נשקים קהים - אלות ופטישים

4. גרזנים

5. סכינים

6.נשקים מאולתרים

עשבונאות Herbalism

גידול וטיפוח גינות, פרחים ועשבים לצורכי הכנת מרקחות ושיקויים טבעיים למגוון תחומים . רק ילדיה של גאיה ופיאנה יכולים ללמוד עשבונאות.

1. ריפוי וטיהור

2. הכנה וניטרול רעלים

3. השפעה פיזית (שיפור ביולוגי)

4. השפעה מנטלית (הזיות)

קוסמולוגיה Cosmology

הכרת עולם הרוחות והעולמות שמעבר לעולם הזה. כל מה שקשור למגע ישיר עם רוחות ועם אומברה נופל תחת כישרון זה. יצירה של פטישים למשל דורשת קוסמולוגיה בשביל הקשירה של הרוח לחפץ.

1. רוחות תולע

2. רוחות אורג

3. רוחות ויילד

4. רוחות טוטם

5. רוחות של גאיה

6. האומברה הקרובה

7. האומברה הרחוקה

8. האומברה העליונה

9. האומברה התחתונה

10. האומברה אפלה

קרב מגע Brawl

לחימה לא חמושה.

1. לחימה בצורת קרינוס

2. לחימה בצורות אנושיות (הומיד וגלברו)

3. לחימה בצורות זאביות (לופוס והיספו)

4. אחיזות, נעילות והיאבקות

קשתות Archery

לחימה עם קשת או רובה קשת. הסבר טווחי קשתות

1. קשת ארוכה

2. קשת קצרה

3. רובה קשת

רפואה Medicine

כל עיסוק בריפוי הגוף, דיאגנוזה, חבישה וכו'.

1. רפואת חירום

2. כירורגיה

3. אונקולוגיה

4. קרדיולוגיה

5. נוירולוגיה

6. עזרה ראשונה

7. רפואת שדה

שפות Linguistics

הכרת שפות נוספות. שפה נוספת עבור כל נקודה ביכולת זאת.

כאשר רוצים ללמוד שפה חדשה, קונים בעצם התמחות בשפה מסוימת, כל נקודה נוספת פירושה ידע מתקדם ואקדמי בשפה הזאת. לאבן-שושן או אבשלום קור יהיו 5 רמות של ידע בשפה העיברית.

הכישרון הכללי מסמל ידע בלינגוויסטיקה כללית, בתיאוריה של שפות ובלשנות.

1. בניית שפות

2. דקדוק

3. שפות קוד

4. חקר היווצרות השפות

5. שפות שמיות עתיקות

6. שפות הינדו-אריות עתיקות

7. שפות ילידיות צפון אמריקאיות

תעופה Flying

תנועה אווירית באמצעים טבעיים או מלאכותיים.

1. מעוף ציפור

2. הליקופטרים

3. מטוסי קרב

4. מטוסים קלים

5. מטוסי נוסעים\תובלה גדולים

6. אולטרא-לייט

7. דאונים

8. צניחה